4วันก่อน มีเพศสัมพันธ์แบบถูไถภายนอกค่ะ มีอวัยวะเพศแตะกันบ้างแต่รู้สึกว่าไม่ได้เข้าช่องคลอดค่ะ วันนี้มีเพศสัมพันธ์แบบป้องกันใส่ถุงยาง เข้าได้แค่หัวมีโอกาสท้องมากมั้ยคะ ปจด.มาล่าสุดเมื่อต้นเดือนที่แล้วค่ะ แอพคำนวณไข่ตก 30 เมษา คาดเดาประจำเดือนจะมา 15 พ.ค. วันนี้20 พ.ค. แล้วยังไม่มาเลยค่ะ มีสิวขึ้น + กับเจ็บหน้าอกด้วยค่ะ ที่กล่าวมามีโอกาสท้องมากมั้ยคะ
สวัสดีค่ะ การมีเพศสัมพันธ์โดยการถูอวัยวะเพศภายนอก ไม่ได้สอดใส่อวัยวะเพศเข้าสู่ช่องคลอด และไม่ได้หลั่งน้ำอสุจิโดนปากช่องคลอด โอกาสที่จะตั้งครรภ์ก็ไม่มีส่วนการมีเพศสัมพันธ์โดยการใส่ถุงยางอนามัย หากเข้าไปเพียงส่วนหัว และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี แต่หากมีการหลั่งน้ำอสุจิเกิดขึ้น โอกาสที่จะตั้งครรภ์อาจมีได้ แต่ก็ไม่มากนัก โดยหากถุงยางไม่ฉีกขาดหรือรั่วซึม ก็จะมีโอกาสตั้งครรภ์ได้ประมาณ 2%ดังนั้น หากไม่ได้มีการหลั่งน้ำอสุจิเกิดขึ้นจากการมีเพศสัมพันธ์ในทั้ง 2 ครั้งนั้น ก็จะไม่มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น อย่างไรก็ตาม หากมีการหลั่งน้ำอสุจิเกิดขึ้น ควรลองตรวจหาการตั้งครรภ์ดูด้วยค่ะ หากตรวจไม่พบ อาการมีสิวขึ้นและเจ็บหน้าอก ก็น่าจะเป็นอาการก่อนการมีประจำเดือนมา ดังนั้น ควรรอประจำเดือนไปอีกซักระยะ ประจำเดือนก็น่าจะมาในที่สุดค่ะ